Vážení občania vypočujte si miestne oznamy:

Obidva oznamy sa týkajú pandémie KORONAVÍRUSU.

Prvý oznam je o testovaní. Obecný úrad žiada občanov, ktorí potrebujú potvrdenie o negatívnom teste, aby sa prihlásili do konca tohto týždňa – do piatku do 15- tej hodiny na obecnom úrade alebo sa zapísali do tlačiva, ktoré je v predajniach Jednoty v Klíži a v predajni Šelméci v Klížskom Hradišti. Obecný úrad podľa počtu prihlásených určí časový rozsah testovania. Predpokladá sa testovať v nedeľu od 8,30 hodiny.

Ďalší oznam je o očkovaní proti Kovidu.

Trenčiansky samosprávny kraj sa usiluje o vytvorenie podmienok na to, aby sa mohlo zaočkovať čo najviac ľudí, ktorí o očkovanie proti ochoreniu COVID 19 majú záujem.

Pre občanov, ktorí sú imobilní, ležiaci a nemôžu sa dostaviť na očkovanie do vakcinačného centra je možnosť zaočkovania v domácom prostredí, prostredníctvom výjazdovej očkovacej služby, ktorú zabezpečujú všetky tri nemocnice v zriaďovateľskej pôsobnosti Trenčianskeho samosprávneho kraja a to NsP Prievidza so sídlom v Bojniciach, NsP Považská Bystrica a NsP Myjava.

V tejto súvislosti si Vás dovoľujeme požiadať občanov, ktorí doposiaľ nie sú registrovaní na očkovanie a majú záujem o očkovanie, a to buď:

- vo veľkokapacitnom krajskom vakcinačnom centre VKOC

- v obci

- resp. o očkovanie v domácom prostredí

Aby sa prihlásili na obecnom úrade, kde budú s nimi vypísané potrebné údaje:

(meno, priezvisko, rodné číslo, telefón, e-mail, poisťovňa, PSČ, mesto, ulica, číslo domu, dátum narodenia, pohlavie, štát a preferované miesto vakcinácie.)

Očkovanie sa uskutoční vakcínou Comirnaty, výrobca Pfizer BioNTech.